CELEX: 32012R0563
Language: et
Date: 2012-06-27 00:00:00
Title: Komisjoni määrus (EL) nr 563/2012, 27. juuni 2012 , millega muudetakse Euroopa Parlamendi ja nõukogu määruse (EÜ) nr 882/2004 VII lisa ELi referentlaboratooriumide loetelu osas  EMPs kohaldatav tekst

28.6.2012   
            
            
               ET
            
            
               Euroopa Liidu Teataja
            
            
               L 168/24
            
         KOMISJONI MÄÄRUS (EL) nr 563/2012,
   27. juuni 2012,
   millega muudetakse Euroopa Parlamendi ja nõukogu määruse (EÜ) nr 882/2004 VII lisa ELi referentlaboratooriumide loetelu osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 32 lõiget 5,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud Euroopa Liidu (EL) toidu, sööda ja loomatervishoiu ning elusloomade referentlaboratooriumide üldised ülesanded, kohustused ja nõuded. ELi toidu ja sööda referentlaboratooriumid on loetletud nimetatud määruse VII lisa I osas.
            
         
               (2)
            
            
               Nõukogu 29. aprilli 1996. aasta direktiivis 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ, (2) on kehtestatud meetmed kontrolli teostamiseks direktiivi I lisas loetletud ainete ja jääkide rühmade üle.
            
         
               (3)
            
            
               Pärast laboratooriumide tegevuse ümberkorraldamist Hollandis viidi loomset päritolu toidus esinevate veterinaarravimite jääkide ja saasteainete ja direktiivi 96/23/EÜ I lisa A rühma 1., 2., 3. ja 4. alarühmas ning B rühma 2. alarühma punktis d ja B rühma 3. alarühma punktis d ELi referentlaboratooriumiks nimetatud Rijksinstituut voor Volksgezondheid en Milieu (RIVM) kogu tegevus, sealhulgas kogu infrastruktuur ja personal, üle asutusse RIKILT (toiduohutuse instituut). RIVMi poolt täidetud kohustused määrati RIKILTile vastavalt 31. detsembril 2011 lõppenud raamlepingule.
            
         
               (4)
            
            
               Kuna RIVMi lepingu lõpptähtaeg lähenes, esitati seda asendava ELI referentlaboratooriumi valimise kutse. Kuna RIKILT (toiduohutuse instituut) vastas kõikidele nõutavatele kriteeriumidele, valiti ta välja ning see laboratoorium tuleks määrata uueks referentlaboratooriumiks.
            
         
               (5)
            
            
               Võttes arvesse direktiivi 96/23/EC I lisa A rühma lõigetes 1–4 nimetatud ainete tähtsust ja asjaolu, et RIKILT (toiduohutuse instituut) valiti välja, kuna ta vastas kõikidele nõutavatele kriteeriumidele, siis tuleks see alates 1. jaanuarist 2012 määrata pädevaks ELi referentlaboratooriumiks loomset päritolu toidus esinevate veterinaarravimite jääkide ja saasteainete ja direktiivi 96/23/EÜ I lisa A rühma 1., 2., 3. ja 4. alarühmas ning B rühma 2. alarühma punktis d ja B rühma 3. alarühma punktis d loetletud jääkide jaoks. Käesolevat määrust kohaldatakse tagasiulatuvalt alates 1. jaanuarist 2012.
            
         
               (6)
            
            
               Seetõttu tuleks määruse (EÜ) nr 882/2004 VII lisa I osa vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 882/2004 VII lisa I osa punkti 12 alapunkt a asendatakse järgmisega:
   
               „a)
            
            
               Direktiivi 96/23/EÜ I lisa A rühma 1., 2., 3. ja 4. alarühmas ning B rühma 2. alarühma punktis d ja B rühma 3. alarühma punktis d loetletud jääkide jaoks:
               RIKILT – Institute for Food Safety, part of Wageningen UR
               Wageningen
               Holland”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 165, 30.4.2004, lk 1.
   
      (2)  EÜT L 125, 23.05.1996, lk 10.